b'\n_START_ARTICLE_\nDom na Mali planini\n_START_PARAGRAPH_\nDom na Mali planini (1526 m) je planinska ko\xc4\x8da, ki stoji na vzhodnem pobo\xc4\x8dju Velike planine v Kamni\xc5\xa1ko-Savinjskih Alpah._NEWLINE_Dom na Mali planini, ki je med planinci bolj znan kot \xc4\x8crnu\xc5\xa1ki dom je zgradilo PD \xc4\x8crnu\xc4\x8de, ki ga tudi upravlja. Dokon\xc4\x8dan in odprt je bil leta 1970. Od Dom\xc5\xbealskega doma je oddaljen 5 minut. Odprt je od za\xc4\x8detka junija do konca septembra, med zimskimi po\xc4\x8ditnicami ter ob sobotah, nedeljah in praznikih. Dom ima kuhinjo, prostorno jedilnico, centralno ogrevanje, teko\xc4\x8do vodo, kopalnico in sanitarije. V sedmih sobah za goste je 20 postelj, na skupnem le\xc5\xbei\xc5\xa1\xc4\x8du pa je prostora za 25 oseb. Od doma se odpira razgled v Ljubljansko kotlino, Notranjsko hribovje in Dolenjsko ter na del Julijskih Alp.\n_START_SECTION_\nLega\n_START_PARAGRAPH_\nDom stoji na ju\xc5\xbenem delu Velike planine 5 minut jugovzhodno od Dom\xc5\xbealskega doma nekoliko ni\xc5\xbeje pod vr\xc5\xa1no rebrijo katere pobo\xc4\x8dje se spu\xc5\xa1\xc4\x8da na planoto na kateri stojijo ko\xc4\x8de plan\xc5\xa1arskega naselja imenovanega Mala planina.'